John Clifford az angliai Conisborough várban született. Apja Thomas Clifford báró, anyja egy másik nemesi család sarja, Joan Dacre volt. Margaret de Bromflete-t, Henry Bromflete, Vessy első lordjának lányát vette feleségül, akitől négy gyermeke - Richard, Thomas, Elizabeth és Henry - született. Lordi címét 1455. május 22-én örökölte meg, amikor apja elesett az első Saint Albans-i csatában. Rövid élete során a skót határvidék általános biztosa, Westmorland főispánja és a Penrith-vár parancsnoka volt. Gúnyneve "Mészáros" volt.